L 28/32
SL
Uradni list Evropske unije
31.1.2023
(f) raž (Rajidae); (g) žametastega trneža (Scymnodon squamulosus); (h) morskih psov nadreda Selachimorpha; (i) trneža (Squalus acanthias).
O d de l e k 9 O bmo č j e K o n ve n ci je WC P F C
Člen 41 Pogoji za ribolov veleokega tuna, rumenoplavutega tuna, črtastega tuna in južnopacifiškega belega tuna 1.
Države članice zagotovijo, da se plovilom z zaporno plavarico, ki lovijo veleokega tuna (Thunnus obesus), rumenoplavutega tuna (Thunnus albacares) in črtastega tuna (Katsuwonus pelamis) na delu območja Konvencije WCPFC na odprtem morju, ki leži med 20° S in 20° J, dodelijo največ 403 ribolovni dnevi. 2.
Ribiška plovila Unije ne lovijo južnopacifiškega belega tuna (Thunnus alalunga) na območju Konvencije WCPFC, južno od 20° J. 3.
Države članice zagotovijo, da ulov veleokega tuna (Thunnus obesus) s plovili s parangalom v letu 2023 ne preseže omejitev iz tabele v Prilogi IG.
Člen 42 Upravljanje ribolova z napravami za zbiranje rib 1.
Na delu območja Konvencije WCPFC, ki leži med 20° S in 20° J, med 00.00 1. julija 2023 in 24.00 30. septembra 2023 plovila z zapornimi plavaricami ne uporabljajo, servisirajo ali nastavljajo mrež na naprave za zbiranje rib. 2.
Poleg prepovedi iz odstavka 1 je prepovedano nastavljati mreže na naprave za zbiranje rib na odprtem morju območja Konvencije WCPFC, ki leži med 20° S in 20° J, še dodatna dva meseca: bodisi od 00.00 1. aprila 2023 do 24.00 31. maja 2023 bodisi od 00.00 1. novembra 2023 do 24.00 31. decembra 2023. 3.
Vsaka zadevna država članica določi, katera obdobja prepovedi iz odstavka 2 se uporabljajo za plovila z zaporno plavarico, ki plujejo pod njeno zastavo.
Države članice do 15. februarja 2023 obvestijo Komisijo o izbranem obdobju prepovedi.
Komisija do 1. marca 2023 obvesti sekretariat WCPFC o obdobjih prepovedi, ki so jih izbrale države članice. 4.
Vsaka država članica zagotovi, da nobeno od njenih plovil z zaporno plavarico ne namesti naenkrat več kot 350 plavajočih naprav za zbiranje rib z aktiviranimi instrumentnimi bojami.
Boje se aktivirajo izključno na krovu plovil z zaporno plavarico.
Člen 43 Največje število ribiških plovil Unije z dovoljenjem za ribolov mečarice Največje število ribiških plovil Unije, ki imajo dovoljenje za ribolov mečarice (Xiphias gladius) na območjih južno od 20° J območja Konvencije WCPFC, je navedeno v Prilogi IX.